CELEX: 32004D0280(01)
Language: el
Date: 2004-03-19 00:00:00
Title: 2004/280/ΕΚ: Απόφαση της Επιτροπής, της 19ης Μαρτίου 2004, για θέσπιση μεταβατικών μέτρων σχετικά με την εμπορία ορισμένων προϊόντων ζωικής προέλευσης που αποκτώνται στην Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 845]

Σημαντική ανακοίνωση νομικού περιεχομένου

|

32004D0280(01)

2004/280/ΕΚ: Απόφαση της Επιτροπής, της 19ης Μαρτίου 2004, για θέσπιση μεταβατικών μέτρων σχετικά με την εμπορία ορισμένων προϊόντων ζωικής προέλευσης που αποκτώνται στην Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 845]  

Επίσημη Εφημερίδα αριθ. L 087 της 25/03/2004 σ. 0060 - 0061

Απόφαση της Επιτροπήςτης 19ης Μαρτίου 2004για θέσπιση μεταβατικών μέτρων σχετικά με την εμπορία ορισμένων προϊόντων ζωικής προέλευσης που αποκτώνται στην Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία[κοινοποιηθείσα υπό τον αριθμό Ε(2004) 845](Κείμενο που παρουσιάζει ενδιαφέρον για τον ΕΟΧ)(2004/280/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3,την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 42,Εκτιμώντας τα ακόλουθα:(1) Από την 1η Μαΐου 2004, τα προϊόντα ζωικής προέλευσης που αποκτώνται στην Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία ("τα νέα κράτη μέλη") θα πρέπει να διατίθενται στην αγορά σύμφωνα με τους συναφείς κοινοτικούς κανόνες, ιδίως όσον αφορά τη διάρθρωση και την υγιεινή των εγκαταστάσεων, καθώς και τον έλεγχο και τη σήμανση καταλληλότητας των προϊόντων.(2) Ειδικότερα, τα εν λόγω προϊόντα θα υπόκεινται στις απαιτήσεις που ορίζονται στην οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων(1), την οδηγία 71/118/ΕΟΚ του Συμβουλίου, της 15ης Φεβρουαρίου 1971, περί υγειονομικών προβλημάτων στον τομέα των συναλλαγών νωπών κρεάτων πουλερικών(2), την οδηγία 77/99/ΕΟΚ του Συμβουλίου, της 21ης Δεκεμβρίου 1976, περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας(3), την οδηγία 89/437/ΕΟΚ του Συμβουλίου, της 20ής Ιουνίου 1989, σχετικά με τα προβλήματα υγείας και υγιεινής όσον αφορά την παραγωγή και τη διάθεση στην αγορά των προϊόντων αυγών(4), την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων(5), την οδηγία 91/495/ΕΟΚ του Συμβουλίου, της 27ης Νοεμβρίου 1990, για τα υγειονομικά προβλήματα υγειονομικού ελέγχου σχετικά με την παραγωγή και τη διάθεση στην αγορά του κρέατος κουνελιών και του κρέατος εκτρεφομένων θηραμάτων(6), την οδηγία 92/45/ΕΟΚ του Συμβουλίου, της 16ης Ιουνίου 1992, για τα υγειονομικά προβλήματα και τα προβλήματα υγειονομικού ελέγχου σχετικά με τη θανάτωση άγριων θηραμάτων και την εμπορία κρέατός τους(7), την οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(8), την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, στην οδηγία 90/425/ΕΟΚ(9) και την οδηγία 94/65/ΕΚ του Συμβουλίου, της 14ης Δεκεμβρίου 1994, περί καθορισμού των υγειονομικών κανόνων για την παραγωγή και τη θέση στην αγορά κιμάδων και παρασκευασμάτων κρέατος(10).(3) Ορισμένα από αυτά τα προϊόντα ζωικής προέλευσης που αποκτώνται στα νέα κράτη μέλη πριν από την ημερομηνία προσχώρησης μπορεί να αποθηκεύονται μετά την ημερομηνία προσχώρησης. Ωστόσο, τα εν λόγω προϊόντα ζωικής προέλευσης ενδέχεται να μην πληρούν όλες τις κοινοτικές κτηνιατρικές απαιτήσεις.(4) Για να διευκολυνθεί η μετάβαση από το ισχύον καθεστώς στα νέα κράτη μέλη στο καθεστώς που προκύπτει από την εφαρμογή της κοινοτικής κτηνιατρικής νομοθεσίας κρίνεται σκόπιμο να οριστούν μεταβατικά μέτρα για την εμπορία αυτών των προϊόντων.(5) Τα υπό εξέταση μέτρα πρέπει να λαμβάνουν υπόψη την καταγωγή των εν λόγω προϊόντων ζωικής προέλευσης και τα αποθέματα συσκευασίας, καθώς και το υλικό συσκευασίας και σήμανσης που φέρει τυπωμένα σήματα.(6) Το άρθρο 53 της πράξης προσχώρησης ορίζει ότι τα νέα κράτη μέλη θα θεωρείται ότι έχουν λάβει κοινοποίηση της απόφασης τη στιγμή της προσχώρησής τους.(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η παρούσα απόφαση εφαρμόζεται στα προϊόντα ζωικής προέλευσης που καλύπτονται από τις οδηγίες 64/433/ΕΟΚ, 71/118/ΕΟΚ, 77/99/ΕΟΚ, 89/437/ΕΟΚ, 91/493/ΕΟΚ, 91/495/ΕΟΚ, 92/45/ΕΟΚ, 92/46/ΕΟΚ, 92/118/ΕΟΚ και 94/65/ΕΚ και τα οποία αποκτώνται πριν από την 1η Μαΐου 2004 σε εγκαταστάσεις στην Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία ("τα νέα κράτη μέλη").Άρθρο 21. Τα προϊόντα που αναφέρονται στο άρθρο 1 δύνανται από την 1η Μαΐου έως τις 31 Δεκεμβρίου 2004 να διατίθενται στην αγορά του νέου κράτους μέλους καταγωγής, με τον όρο ότι θα φέρουν το εθνικό σήμα που ορίζεται στο εν λόγω νέο κράτος μέλος πριν από την 1η Μαΐου 2004 για τα προϊόντα ζωικής προέλευσης που είναι κατάλληλα για ανθρώπινη κατανάλωση.2. Τα κράτη μέλη πρέπει να διασφαλίζουν, σύμφωνα με την οδηγία 89/662/ΕΟΚ του Συμβουλίου(11) και ιδίως το άρθρο 3, ότι τα προϊόντα που αναφέρονται στην παράγραφο 1 δεν αποτελούν αντικείμενο εμπορίας μεταξύ των κρατών μελών.Άρθρο 3Κατά παρέκκλιση από το άρθρο 2 παράγραφος 1, από την 1η Μαΐου έως τις 31 Αυγούστου 2004 τα κράτη μέλη πρέπει να επιτρέπουν την εμπορία προϊόντων που αναφέρονται στο άρθρο 1, τα οποία αποκτώνται σε εγκαταστάσεις εξουσιοδοτημένες να εξάγουν προς την Κοινότητα, με τον όρο ότι τα προϊόντα αυτά:α) φέρουν την κοινοτική σήμανση καταλληλότητας προς εξαγωγή των οικείων εγκαταστάσεων.β) συνοδεύονται με έγγραφο όπως ορίζεται στις οδηγίες του άρθρου 1, στο οποίο η αρμόδια αρχή των νέων κρατών μελών καταγωγής πιστοποιεί τα εξής:"Παρασκευάστηκε πριν από την 1η Μαΐου 2004, σύμφωνα με την απόφαση 2004/280/ΕΚ της Επιτροπής.".Άρθρο 4Αποθέματα υλικών και σημάτων πρώτης και δεύτερης συσκευασίας που φέρουν το σήμα που ορίζεται στο νέο κράτος μέλος καταγωγής πριν από την 1η Μαΐου 2004 όσον αφορά τα προϊόντα ζωικής προέλευσης που είναι κατάλληλα για ανθρώπινη κατανάλωση μπορούν να χρησιμοποιούνται έως τις 31 Δεκεμβρίου 2004 για τη διάθεση στην εγχώρια αγορά όπως προβλέπεται στο άρθρο 2.Άρθρο 5Η παρούσα απόφαση εφαρμόζεται με την επιφύλαξη και από την ημερομηνία έναρξης ισχύος της συνθήκης προσχώρησης του 2003.Άρθρο 6Η παρούσα απόφαση απευθύνεται στα κράτη μέλη.Βρυξέλλες, 19 Μαρτίου 2004.Για την ΕπιτροπήDavid ByrneΜέλος της Επιτροπής(1) ΕΕ 121 της 29.7.1964, σ. 2012· οδηγία όπως τροποποιήθηκε τελευταία από την οδηγία 95/23/ΕΚ (ΕΕ L 243 της 11.10.1995, σ. 7).(2) ΕΕ L 55 της 8.3.1971, σ. 23· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).(3) ΕΕ L 26 της 31.1.1977, σ. 85· οδηγία όπως τροποποιήθηκε από τον κανονισμό (ΕΚ) αριθ. 807/2003.(4) ΕΕ L 212 της 22.7.1989, σ. 87· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).(5) ΕΕ L 268 της 24.9.1991, σ. 15· οδηγία όπως τροποποιήθηκε από τον κανονισμό (ΕΚ) αριθ. 806/2003.(6) ΕΕ L 268 της 24.9.1991, σ. 41· οδηγία όπως τροποποιήθηκε από τον κανονισμό (ΕΚ) αριθ. 806/2003.(7) ΕΕ L 268 της 14.9.1992, σ. 35· οδηγία όπως τροποποιήθηκε από τον κανονισμό (ΕΚ) αριθ. 806/2003.(8) ΕΕ L 268 της 14.9.1992, σ. 1· οδηγία όπως τροποποιήθηκε από τον κανονισμό (ΕΚ) αριθ. 806/2003.(9) ΕΕ L 62 της 15.3.1993, σ. 49· οδηγία όπως τροποποιήθηκε από την απόφαση 2003/721/ΕΚ της Επιτροπής (ΕΕ L 260 της 11.10.2003, σ. 21).(10) ΕΕ L 368 της 31.12.1994, σ. 10· οδηγία όπως τροποποιήθηκε από τον κανονισμό (ΕΚ) αριθ. 806/2003.(11) ΕΕ L 395 της 30.12.1989, σ. 13.